Omnibus presentes litteras inspecturis, officialis curie Briennonis, in Domino salutem. Noverint universi quod in nostra presentia constituta, nobilis mulier Agnes de Parreciaco, uxor Hugonis de Beru, militis, recognovit se dedisse in perpetuam elemosinam ecclesie Pontiniac., in qua sibi elegerat sepulturam, omne illud quod de jure vel consuetudine conferre poterat, in toto redditu quem habebat de sua hereditate apud Buetellum, tam in furno quam in terragiis, et in toto redditu quem eadem habebat apud Meryacum-Servosum, tam in censivis quam in costumis, hac intentione quod in predicta ecclesia anniversarium ipsius in perpetuum, singulis annis, de cetero celebretur. Hugo, quoque, de Beru, miles, maritus Agnetis predicte, in presentia nostra constitutus, recognovit donationem supradictam de consensu et licentia sua factam fuisse, fide corporali in manu nostra prestita. Promittens quod dictam donationem ratam habebit in perpetuum, etc. Quod autem audivimus et coram nobis factum fuit et recognitum, ad petitionem partium sine prejudicio alterius, sigilli curie Briennonis testificamur. Actum, die martii proxima ante festum Purificationis B. Marie-Virginis, anno Domini Mº CCº XXXº Iº.